Diari Oficial de la Generalitat Valenciana


Sumari del DOGV 9749, del 20-12-2023 (2023/12060)

RESOLUCIÓ de 12 de desembre de 2023, de concessió de les ajudes convocades mitjançant l'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, i la convocatòria corresponent a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12121


Data del document
:   12-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 12 de desembre de 2023, de concessió de les ajudes convocades mitjançant l'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, i la convocatòria corresponent a l'exercici 2023. [2023/12318]  
  
  
Vistes les sol·licituds presentades i els antecedents que consten en la Direcció General d'Habitatge, resulten els següents:  
  
Antecedents de fet  
Primer. Mitjançant l'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, es convoquen les ajudes corresponents a l'exercici 2023 (DOGV 9556, 17.03.2023).  
  
Aquesta resolució es dicta de conformitat amb l'esmentada ordre.  
Segon. D'acord amb el que s'estableix en la condició quarta de la convocatòria de les ajudes de l'esmentada Ordre 3/2023, de 9 de març, el termini per a presentar les sol·licituds es va iniciar el dia 18 d'agost i va finalitzar el 31 de juliol de 2023, ambdós inclusivament, i no es van admetre a tràmit les sol·licituds presentades fora de termini.  
La presentació de sol·licituds s'ha realitzat d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques, de manera telemàtica, preferentment amb certificat digital, a través del procediment que està disponible en la pàgina web (http://www.habitatge.gva.es), habilitat a aquest efecte i denominat «Ajudes per a adquisició d'habitatge en municipi de xicoteta grandària dirigida a persones joves»; o, sense certificat digital, emplenant electrònicament el formulari de sol·licitud d'ajuda i presentant degudament signat el justificant juntament amb la documentació requerida en un registre, preferiblement en el dels serveis territorials d'Habitatge i Arquitectura Bioclimàtica, i s'ha considerat no presentada la sol·licitud si no s'ha actuat segons la forma indicada. Així mateix, s'han admés les sol·licituds presentades telemàticament per titulars de certificat digital que han actuat, degudament autoritzats, en representació d'altres interessats.  
  
En cas d'existir diverses persones compradores o en condició d'adquirir un mateix habitatge, l'ajuda havia de ser sol·licitada per cadascuna d'elles, emplenant i signant cada adquirent la seua pròpia sol·licitud.  
  
Tercer. En data 5 de desembre de 2023, es va reunir l'òrgan col·legiat previst en la base quinzena de l'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica (DOGV 9556, 17.03.2023), el qual va formular la corresponent proposta de resolució de conformitat amb l'acta de la sessió alçada a aquest efecte.  
Segons va quedar establit en l'apartat I del punt sisé de l'acta de l'òrgan col·legiat de data 5 de desembre de 2023, s'elaborarà la proposta de resolució de les ajudes corresponents al Programa d'ajudes per a l'adquisició d'habitatge habitual i permanent en règim de propietat per a joves, a la qual s'adjuntaran, en els respectius annexos, les llistes següents: d'una banda, les llistes de persones beneficiàries que d'acord amb el barem establit han aconseguit la puntuació màxima, amb la relació de les sol·licituds avaluades ordenades de major a menor, sent la puntuació mínima definitiva del resultat dels tres barems de 0,703, i en els casos d'igualtat en la puntuació obtinguda, s'ha aplicat com a criteri l'ordre temporal de presentació de la sol·licitud, la data de presentació, fins a esgotar el crèdit pressupostari; i d'una altra, les llistes corresponents a les persones que no han resultat beneficiàries per considerar que n'han desistit per no aportar la documentació requerida, així com les llistes de les persones desestimades per incomplir els requisits de la convocatòria o per esgotament del finançament destinat a la línia pressupostària per a atendre aquest programa d'ajudes.  
Quart. De conformitat amb el que es disposa en la base catorzena de l'esmentada Ordre 3/2023, de 9 de març, que regula la tramitació del procediment, una vegada tancat el termini de presentació de sol·licituds i revisada la documentació presentada, es va publicar en el portal de www.gva.es, en data 26 de setembre de 2023, la llista provisional de sol·licituds admeses per estar complet l'expedient amb la documentació requerida, així com les excloses per resultar incomplet l'expedient per no aportar la documentació requerida en la convocatòria, o bé perquè s'incomplien els requisits exigits per a ser estimades, amb la indicació del mitjà perquè cada sol·licitant poguera accedir a la informació relativa al motiu de la seua exclusió. Així mateix, es va concedir un termini de deu dies hàbils per tal de, si és el cas, formular al·legacions, completar o esmenar la sol·licitud i aportar la documentació necessària. Aquest termini es va iniciar el 27 de setembre de 2023 i va finalitzar l'11 d'octubre de 2023.  
Cinqué. En el Programa d'ajudes per a l'adquisició d'habitatge habitual i permanent en règim de propietat per a joves, consta l'existència de 751 sol·licituds presentades. Transcorregut el termini d'al·legacions i analitzades les presentades, així com la documentació complementària presentada pels sol·licitants, resulta que 208 sol·licituds han aportat la documentació completa, compleixen amb els requisits establits en l'Ordre 3/2023, de 9 de març, i es troben en disposició de ser ateses, tal com estableixen les bases que regulen la convocatòria. I no poden ser ateses 257 sol·licituds per esgotament del finançament amb què està dotada la línia pressupostària prevista en els pressupostos de la Generalitat per a l'exercici 2023 per a atendre aquest programa d'ajudes.  
  
En aquest sentit, en relació amb les sol·licituds presentades, en la present resolució es fa constar el nombre d'aquestes amb la documentació completa i revisades en la data de la reunió de l'òrgan col·legiat. Per tant, s'inclouen les sol·licituds publicades en la llista provisional, així com aquelles sol·licituds respecte de les quals s'ha rebut documentació per a esmenar objeccions en els serveis territorials amb posterioritat a la publicació de la llista provisional dins del termini que finalitzava l'11 d'octubre de 2023, a través dels registres regulats en la Llei 39/2015, d'1 d'octubre, del procediment administratiu comú de les administracions públiques.  
Sisé. L'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica, en la condició tercera de la convocatòria regula el finançament de les ajudes per a persones joves, en la modalitat d'adquisició d'habitatge habitual i permanent en règim de propietat, establint que amb càrrec al capítol VII i a l'aplicació pressupostària 21.91.62.896.12.5, l'import global màxim de les ajudes per a concedir inicialment és d'1.600.000,00 euros, dels quals, l'import d'1.400.000,00 euros correspon al finançament del Ministeri de Transports, Mobilitat i Agenda Urbana i el de 200.000,00 euros correspon al finançament de la Generalitat.  
  
  
Desglossament de les sol·licituds presentades:  
  
Sol·licituds Estimades 208  
 De les quals es desisteix 114  
 Desestimades per incompliment de requisits 172  
 Desestimades per esgotament de finançament 257  
 Total de sol·licituds presentades 751  
  
  
En conseqüència, es pren en consideració el límit d'1.600.000,00 euros per a elaborar la present proposta de resolució; tot això, en virtut del Conveni de col·laboració subscrit en data 7 de juliol de 2022 entre el Ministeri de Transports, Mobilitat i Agenda Urbana i la Comunitat Valenciana per a l'execució del Pla estatal d'habitatge 2022-2025, així com els successius acords bilaterals subscrits de redistribució del finançament.  
En aquest sentit, queda constància que, d'acord amb el que s'estableix en la base tercera de l'Ordre 3/2023, es puga augmentar el crèdit disponible de la convocatòria a causa d'un reajustament del finançament regulat mitjançant la subscripció d'un acord de la comissió bilateral de seguiment del conveni que es desenvolupa en el marc del Pla estatal per a l'accés a l'habitatge 2022-2025.  
  
Fonaments de dret  
Primer. És competent per a resoldre la directora general d'Habitatge, d'acord amb el que s'estableix en el resolc cinqué de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge (DOGV 9693, 28.09.2023), en relació amb l'article 4 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en l'article 46, amb les modificacions introduïdes pel Decret 126/2023, de 4 d'agost, del Consell, i el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, que configura l'estructura i funcions dels òrgans superiors i directius i defineix les seues competències. Tot això, d'acord amb la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, i la Llei 38/2003, de 17 de novembre, general de subvencions.  
  
Segon. L'Ordre 3/2023, de 9 de març, de la Vicepresidència Segona i Conselleria d'Habitatge i Arquitectura Bioclimàtica, d'aprovació de bases reguladores per a la concessió de les ajudes incloses en el Programa d'ajudes per a persones joves, en la modalitat d'adquisició d'habitatge habitual i permanent en règim de propietat, del Pla estatal per a l'accés a l'habitatge 2022-2025, i la convocatòria corresponent a l'exercici 2023 (DOGV 9556, 17.03.2023).  
Per tot el que s'ha exposat, vista l'acta i la proposta de l'òrgan col·legiat de data 5 de desembre de 2023, la Llei 1/2015, de 6 de febrer, d'hisenda pública, del sector públic instrumental i de subvencions, la Llei 38/2003, de 17 de novembre, general de subvencions, la Llei 39/2015, d'1 d'octubre, del procediment administratiu comú de les administracions públiques, i la resta de normativa d'aplicació obligatòria i pertinent, resolc:  
  
Primer  
Concedir per l'import d'un milió cinc-cents noranta mil sis-cents vint-i-un euros amb cinquanta-nou cèntims (1.590.621,59 €) l'ajuda corresponent als 208 expedients, amb càrrec a l'aplicació pressupostària 67.30.64.166.73.2 dels pressupostos de la Generalitat per a 2023, de la línia S1536000 d'ajudes per a l'adquisició d'habitatge habitual i permanent en règim de propietat per a joves, amb càrrec a fons del Ministeri de Transports, Mobilitat i Agenda, en el marc establit pel Pla estatal d'habitatge 2022-2025. Es concedeix a les persones beneficiàries adquirents de l'habitatge que figuren indicades en l'annex I l'import d'ajuda concedida a cada persona adquirent, de les quals s'ha comprovat que compleixen les seues obligacions fiscals, tributàries i amb la Seguretat Social.  
De conformitat amb el que s'estableix en la base dessetena, les persones beneficiàries disposen d'un termini de tres mesos, a comptar des de l'endemà de la data de publicació o notificació de la resolució de concessió de l'ajuda, per a presentar la sol·licitud d'abonament de l'ajuda concedida juntament amb l'escriptura pública o el contracte privat de compravenda. Així mateix, en l'escriptura de compravenda haurà de constar l'ajuda concedida com a part del pagament, llevat que l'adquisició fora prèvia a la convocatòria d'ajuda i posterior a l'1 de gener de 2022, i en aquest cas no serà preceptiu que figure l'ajuda concedida en el contracte privat o escriptura pública de compra. En el cas que no es perfaça l'adquisició de l'habitatge i l'ajuda ja haja sigut abonada a la persona beneficiària o a l'entitat que la va percebre per compte d'aquesta, haurà de reintegrar-la.  
Així mateix, s'adjunta a la present resolució l'annex I bis, que conté l'import de les ajudes agrupades territorialment amb indicació de la seua referència comptable d'ajudes.  
  
Segon  
Declarar que n'han desistit, per no haver aportat durant el termini concedit a aquest efecte la documentació requerida, les 114 sol·licituds que s'indiquen en l'annex II.  
  
Tercer  
Desestimar les 172 sol·licituds de les persones sol·licitants que s'assenyalen en l'annex III, per incompliment dels requisits establits en les bases de la convocatòria, amb la indicació del motiu pel qual la sol·licitud ha sigut desestimada.  
  
Quart  
Desestimar les 257 sol·licituds de les persones sol·licitants que s'indiquen en l'annex IV, a causa de l'esgotament del finançament amb què està dotada la línia pressupostària. Sense perjudici que, en el cas que es produïsca amb posterioritat un possible increment de la dotació pressupostària, aquestes sol·licituds puguen ser estimades i concedida l'ajuda d'acord amb el que es disposa en la base segona, punt 4, de l'Ordre 3/2023, de 9 de març, anteriorment esmentada; a aquest efecte, es publicaria en el DOGV la possible ampliació de crèdit si fora el cas.  
La resolució es publicarà en el Diari Oficial de la Generalitat Valenciana i, posteriorment, en el portal de www.gva.es, a través del següent enllaç: https://habitatge.gva.es/va/web/vivienda-y-calidad-en-la-edificacion/ajudes-a-la-compra-en-municipis-xicotets-2023, on les persones sol·licitants que hagen facilitat un número de telèfon mòbil podran ser avisades de la publicació de la llista definitiva mitjançant un missatge de text SMS i podran consultar l'estimació o desestimació motivada individualitzada de la seua sol·licitud. Així mateix, la publicació en el Diari Oficial de la Generalitat Valenciana substituirà la notificació individual de la resolució, conforme al que es preveu en la legislació del procediment administratiu comú.  
  
Contra aquesta resolució, que posa fi a la via administrativa, podrà interposar-se un recurs potestatiu de reposició davant de la directora general d'Habitatge, en virtut de la delegació de competències efectuada en el resolc cinqué, punt 22 i concordants de la Resolució de 27 de setembre de 2023, de la vicepresidenta segona i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge (DOGV 9693, 28.09.2023), en relació amb l'article 4 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, completat pel Decret 112/2023, de 25 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en l'article 46, amb les modificacions introduïdes pel Decret 126/ 2023, de 4 d'agost, del Consell, en el termini d'un mes a comptar des de l'endemà de ser notificada, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de desembre de 2023.- La vicepresidenta segona del Consell i consellera de Serveis Socials, Igualtat i Habitatge, ( p. d., art. 5 de la R 27.09.2023), la directora general d'Habitatge: Ana Isabel Caballer Almela.